Document ID: 32001D0525

32001D0525
L 190/24
JURNALUL OFÍCIAL AL UNIUNII EUROPENE
DECIZIA COMISIEI
din 28 iunie 2001
de modificare a Deciziei 2000/680/CE de aprobare a planurilor de urgență pentru combaterea gripei aviare și a bolii Newcastle
[notificată cu numărul C(2001) 1685]
(Text cu relevanță pentru SEE)
(2001/525/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/40/CEE a Consiliului din 19 mai 1992 de introducere a măsurilor comunitare de combatere a gripei aviare (1), astfel cum a fost modificată ultima dată prin Actul de aderare al Austriei, Finlandei și Suediei, în special articolul 17 alineatul (4),
având în vedere Directiva 92/66/CEE a Consiliului din 14 iulie 1992 de introducere a măsurilor comunitare de combatere a maladiei de Newcastle (2), astfel cum a fost modificată ultima dată prin Actul de aderare al Austriei, Finlandei și Suediei, în special articolul 21 alineatul (4),
întrucât:
(1)
Gripa aviară și boala Newcastle sunt boli care afectează speciile de păsări.
(2)
Criteriile care trebuie aplicate în elaborarea unor planuri de urgență pentru combaterea gripei aviare și a bolii Newcastle sunt stabilite în anexa VI la Directiva 92/40/CEE și respectiv în anexa VII la Directiva 92/66/CEE.
(3)
Criteriile aplicabile planurilor de urgență enumerate în cele două anexe menționate anterior sunt identice.
(4)
Măsurile de combatere care trebuie aplicate în caz de focare de gripă aviară sau de boală Newcastle urmează aceleași principii și prevăd intervenția producătorilor de păsări de curte, a operatorilor de abatoare și a unităților de ecarisaj, a medicilor veterinari aflați pe teren și a laboratoarelor de diagnostic. Prin urmare, se poate elabora un plan de urgență care să vizeze atât gripă aviară și boala Newcastle.
(5)
Statele membre au prezentat spre aprobare planuri naționale de urgență în care se enumeră și se specifică măsurile care trebuie puse în aplicare în caz de focare de gripă aviară și de boală Newcastle.
(6)
Prin Decizia 2000/680/CE a Comisiei din 30 octombrie 2000 de aprobare a planurilor de urgență pentru combaterea gripei aviare și a bolii Newcastle (3) s-au aprobat planurile naționale de urgență prezentate de 10 state membre.
(7)
Planurile de urgență prezentate de toate statele membre au fost examinate și îndeplinesc criteriile stabilite.
(8)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 2000/680/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 28 iunie 2001.

Labels: 18
6